Петата сирийска война (202 – 195 пр.н.е.) е петата война между птолемейски Египет с Птолемей V и Селевкидската империя с Антиох III, този път допълнително с Римската република и Древна Македония с Филип V Македонски, които паралелно и понякога договорено водят Втората македонска война (200 – 196 пр.н.е.). Петата сирийска война продължава от 202 пр.н.е. до 195 пр.н.е. Състои се в Сирия и завършва с териториални загуби за Египет.